Når man læser rollelisten til den musical, som i disse dage bliver spillet på Fjerritslev Gymnasium, springer specielt et af skuespillernavnene i øjnene. Efternavnet afslører det hele. Passer. Ligesom Dirch Passer. Og for Sofia er der ikke noget at diskutere. Hun vil være ligesom Dirch Passer. - Jeg har altid gerne villet være ligesom min morfar. Ligesom ham er jeg altid nødt til at gøre tingene sjove, så det bliver nok noget med skuespil og komik, siger Sofia Passer om sine fremtidsplaner. Hun satser på, at hun efter gymnasiet skal prøve at komme ind på Skuespillerskolen.

Referat:
Lige nu spiller musicalen 'Motiv' på Fjerritslev Gymnasium, og en af de medvirkende vil også være professionel skuespiller som sin morfar, Dirch.